Diari Oficial de la Generalitat Valenciana


Sumari del DOGV 4384, del 22-11-2002 (2002/12958)

ORDE de 15 de novembre de 2002, de la Conselleria d'Indústria, Comerç i Energia, per la qual es convoquen beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12864


Data del document
:   15-11-2002

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * ciència econòmica
    * professió de l'urbanisme
    * ajuda pública
    * assignació per estudis
    * professió jurídica
    * professió de la comunicació
    * investigació
    * suport econòmic
    * ciència política

ORDE de 15 de novembre de 2002, de la Conselleria d'Indústria, Comerç i Energia, per la qual es convoquen beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu. [2002/X12805]
  
La Generalitat Valenciana, a través de la Direcció General de Comerç i Consum de la Conselleria d'Indústria, Comerç i Energia, i en el marc del Programa Operatiu Integrat de la Comunitat Valenciana del Fons Social Europeu, està impulsant el conjunt d'actuacions que es desenvolupen dins del dit programa.
  
El Govern Valencià pretén impulsar la formació de joves desocupats que pretenguen especialitzar-se en l'àmbit de la distribució i l'urbanisme comercial, promovent així mateix la igualtat d'oportunitats, i que servisquen de suport als treballs i investigacions que es porten a cap. Les beques de formació professional permeten dirigir joves desocupats postgraduats universitaris cap a la investigació i el desenvolupament posterior de la seua activitat professional en l'àmbit de la distribució i l'urbanisme comercial, un camp on hi ha importants mancances. Per la seua banda, les institucions que les promouen s'enriquixen de les aportacions i investigacions desenvolupades pels becaris en el període de duració d'estes.
  
En virtut de les facultats que m'atorguen l'article 35 de la Llei 5/1983, de 30 de desembre, de Govern Valencià, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte de la convocatòria
  
1. L'objecte de la present orde és la convocatòria de catorze beques d'especialització professional, d'acord amb les consignacions pressupostàries que a l'efecte establisca la Llei de Pressupostos de la Generalitat Valenciana per a l'exercici 2003.
  
2. El règim de les beques serà d'aplicació tal com es determina en els articles següents i en el Decret 108/1992, de 6 de juliol, del Govern Valencià.
  
3. La beca té com a objecte completar la formació pràctica de joves desocupats menors de 30 anys i postgraduats en distintes matèries relacionades amb la distribució i l'urbanisme comercial. Els temes sobre els quals es desenvoluparan les beques, que inclouran un apartat final relatiu a la repercussió de la matèria sobre el medi ambient, la seua durada i la seua dotació seran els següents:
  
4. Els aspirants a la consecució de les beques hauran de tenir el perfil acadèmic ajustat a cada una d'elles. Cada candidat podrà aspirar a un màxim de tres beques, sempre que reunisca el perfil acadèmic requerit, les quals hauran de constar per orde de preferència en la sol·licitud que a l'efecte es posarà a la seua disposició. El perfil acadèmic per a aspirar a cada una de les beques s'ajustarà a l'àmbit temàtic de cada una d'elles i serà el que es detalla a continuació:
  
5. La tutoria de les beques (accions formatives i treballs que se'n deriven) serà realitzada per l'Oficina PATECO del Consell de Cambres Oficials de Comerç, Indústria i Navegació de la Comunitat Valenciana, que en portarà a cap la direcció tècnica i emetrà els informes corresponents.
  
Article 2. Durada i dotació econòmica
  
1. El període de durada de les beques comprendrà des de la data que marque la resolució de concessió i com a màxim fins a l'acabament de l'exercici de 2003. La durada de les beques serà entre 4 i 7 mesos, que es desenvoluparan de forma consecutiva. En concret es convoquen 8 beques de 7 mesos i 6 beques de 4 mesos de durada.
  
2. Les beques estaran dotades econòmicament d'acord amb el que s'indica en l'article 1.3. de la present orde segons la seua durada i les necessitats de desplaçament que puga generar el seu desenvolupament. Als pagaments realitzats s'aplicaran les corresponents retencions previstes en la normativa vigent.
  
3. L'import de la beca es pagarà en dos pagaments, després del corresponent certificat de la Direcció General de Comerç i Consum del compliment de les obligacions del becari i dels objectius de l'ajuda, que s'emetran després de l'informe previ de la direcció tècnica que s'establix en l'article 1.5:
  
- Un primer pagament del 50 per cent del total, transcorreguda la meitat del període de durada de la beca.
  
- Un segon pagament del 50 per cent restant una vegada finalitzada la beca.
  
Article 3. Formalització de sol·licituds
  
1. Les sol·licituds per a l'obtenció de les ajudes regulades per la present orde hauran d'adreçar-se a la Direcció General de Comerç i Consum i es presentaran al Registre General de la Conselleria d'Indústria, Comerç i Energia, carrer de Colom, núm. 32, 46597 València, o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds hauran d'anar acompanyades de la següent documentació en doble exemplar:
  
a) Documentació acreditativa i identificadora del sol·licitant.
  
b) Currículum del sol·licitant en el qual consten almenys les dades personals, el domicili habitual, la data de naixement, el telèfon i l'experiència professional.
  
c) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i en el qual conste, si és el cas, la data d'obtenció del títol, expedit pel centre on l'aspirant haja cursat els seus estudis.
  
d) Qualssevol altres documents que acrediten la possessió d'altres títols o mèrits docents, professionals, coneixements d'idiomes, cursos rebuts, etc.
  
e) Declaració responsable que no es té concedida qualsevol altra beca o ajuda per a la mateixa o similar activitat.
  
f) Targeta de sol·licitud d'ocupació.
  
g) Dades de domiciliació bancària segons model facilitat a l'efecte (fitxa de manteniment de tercers), llevat que s'hagen presentat amb anterioritat davant la Conselleria d'Indústria, Comerç i Energia i no hi hagen experimentat variació.
  
Article 4. Termini de presentació de sol·licituds
  
1. El termini de presentació de sol·licituds serà de 30 dies hàbils comptats a partir del sendemà de la publicació de la present convocatòria en el Diari Oficial de la Generalitat Valenciana.
  
2. Els sol·licitants hauran de reunir els requisits i les condicions de la present convocatòria a l'acabament del termini de presentació d'instàncies.
  
3. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb la present orde resulte exigible, es demanarà a l'interessat que, en el termini de 10 dies, esmene la falta o adjunte els documents preceptius, amb indicació que, si no ho fa així, es considerarà que ha desistit de la seua petició.
  
Article 5. Estudi i avaluació de les sol·licituds
  
1. La Direcció General de Comerç i Consum podrà demanar al sol·licitant l'aportació addicional d'altres documents o dades aclaridors que considere necessaris per a resoldre la sol·licitud presentada.
  
2. La concessió de les beques s'efectuarà per resolució del conseller d'Indústria, Comerç i Energia, a la vista de la proposta de la Comissió d'Avaluació. L'esmentada Comissió estarà integrada pels següents membres:
  
- El cap de l'Àrea de Comerç, que actuarà com a president.
  
- La cap del Programa de Formació Comercial de la Direcció General de Comerç i Consum, que actuarà com a secretària
  
- El director tècnic de l'Oficina PATECO del Consell de Cambres Oficials de Comerç, Indústria i Navegació de la Comunitat Valenciana.
  
3. L'esmentada Comissió haurà d'adaptar el seu funcionament a allò que s'ha establit en la convocatòria, i de manera subsidiària a les regles incloses en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. La Conselleria d'Indústria, Comerç i Energia es reserva la facultat de deixar deserta, totalment o parcialment, l'adjudicació de les beques convocades, i d'interpretar el contingut de les presents bases.
  
5. La selecció dels becaris la determinarà la puntuació obtinguda en el barem, que consta dels següents conceptes:
  
- Titulació i expedient acadèmic fins a 6 punts
  
- Titulació de postgrau en
  
distribució comercial fins a 4 punts
  
- Coneixements addicionals en les matèries
  
pròpies de la beca, acreditats mitjançant
  
cursos, etc. fins a 3 punts
  
- Experiència laboral fins a 3 punts
  
- Coneixements d'informàtica fins a 2 punts
  
- Coneixements d'idiomes fins a 2 punts
  
6. La Comissió d'Avaluació es reunirà dins dels 15 dies següents a l'acabament del termini de presentació de sol·licituds i podrà convocar, si així ho estima oportú, tots aquells candidats que complixen els requisits exigits en la present convocatòria, a fi de comprovar, mitjançant prova escrita i/o entrevista, aquells punts referents als mèrits adduïts i l'adequació a les activitats a realitzar que es consideren d'interés. La puntuació global de la prova escrita i/o entrevista serà de fins a 10 punts.
  
7. La puntuació total dels sol·licitants de les beques serà la suma de les puntuacions obtingudes en el barem i en la prova escrita i/o entrevista, en el cas que s'hi realitzara.
  
Article 6. Resolució de la convocatòria
  
1. La Comissió d'Avaluació elevarà les seues propostes al conseller d'Indústria, Comerç i Energia en el termini màxim de 30 dies, comptats des de la data d'acabament del termini de presentació d'instàncies.
  
2. El termini màxim per a resoldre les sol·licituds serà de dos mesos, comptadors des del sendemà de l'acabament del termini de presentació de sol·licituds fixat en la present orde. Transcorregut l'indicat termini sense que s'hi haja dictat resolució expressa, s'entendrà desestimada la concessió de la beca en els termes previstos en l'article 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
3. La resolució del conseller d'Indústria, Comerç i Energia que atorgue les beques es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La present resolució inclourà una relació constituïda pels aspirants que no resulten adjudicataris de les beques, ordenats d'acord amb la puntuació obtinguda, per a cobrir les vacants que puguen sorgir durant el període de gaudi d'estes fins a completar-ne la durada total. La present resolució es farà pública, també, als taulers d'anuncis de la Conselleria d'Indústria, Comerç i Energia.
  
4. La resolució a què fa referència el paràgraf anterior esgotarà la via administrativa i podrà ser impugnada directament davant el Tribunal Superior de Justícia de la Comunitat Valenciana en el termini de dos mesos comptats des del sendemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
5. La condició de becari no generarà en cap moment cap relació laboral amb la Generalitat Valenciana.
  
6. La condició d'integrant de la borsa de reserva de becaris no generarà en cap moment cap relació laboral amb la Generalitat Valenciana, ni compromís d'accedir en qualsevol moment a la condició de becari.
  
Article 7. Obligacions dels becaris
  
1. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral. La infracció de l'esmentada regla deixarà sense efecte la beca.
  
2. Els becaris hauran de presentar en el moment de l'atorgament de la beca la documentació adequada que acredite el compliment de les seues obligacions tributàries i amb la Seguretat Social.
  
3. Els becaris hauran de subscriure una pòlissa d'assistència sanitària els mesos de durada de la beca, o acreditar que disposen de cobertura sanitària.
  
4. Els becaris hauran d'acceptar i complir les normes establides en l'articulat de la present convocatòria, les que s'establisquen en el moment de l'acceptació per escrit de les beques, i també les instruccions que, durant el període de vigència, reben de la direcció tècnica establida en l'article1.5. per a supervisar l'activitat del becari.
  
5. Els becaris hauran de començar el gaudi de les beques dins del termini que se'ls assenyale i desenvolupar la seua tasca sense que cap altre compromís impedisca o dificulte el compliment interromput de les obligacions adquirides.
  
6. Transcorreguda la meitat del període de durada de la beca, i en el termini màxim de quinze dies, el becari haurà de lliurar un avanç de les investigacions realitzades. El lliurament i l'informe favorable del dit avanç per part de la direcció tècnica serà condició indispensable per al pagament de l'import parcial de la beca.
  
7. A l'acabament del període de durada de la beca, i en el termini màxim de 30 dies, els becaris hauran de lliurar una memòria sobre les activitats realitzades i els coneixements obtinguts en les pràctiques. El lliurament i l'informe favorable de l'esmentada memòria per part de la direcció tècnica serà condició indispensable per al pagament de l'import final de la beca.
  
8. El beneficiari està obligat a sotmetre's a les actuacions de control financer de la Intervenció General de la Generalitat Valenciana i, si és el cas, dels òrgans competents del Fons Social Europeu en relació amb les ajudes concedides.
  
Article 8. Resolució d'incidències
  
1. L'òrgan competent per a la concessió de les ajudes resoldrà les incidències que es produïsquen durant el període de gaudi de les beques, després de l'informe previ de la direcció tècnica, la qual que podrà proposar que s'hi deixen sense efecte, després de l'audiència prèvia de l'interessat, en el cas d'incompliment d'obligacions per part del becari o quan no realitzara l'activitat que motivà la concessió de la beca o deixara de reunir els requisits necessaris, o quan s'incompliren, sense causa que ho justifique les condicions establides en la present orde.
  
2. Davant les incidències, renúncies, abandonaments o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció pel període que reste per a finalitzar la durada total de les beques.
  
3. La renúncia a la beca durant la primera meitat del seu període de gaudi donarà lloc a la pèrdua total del dret a la percepció. Si s'haguera superat el dit període, només es produirà la pèrdua del dret al cobrament de la part corresponent a la segona meitat.
  
DISPOSICIONS ADDICIONALS
  
Primera
  
1. La concessió de les ajudes previstes en la present orde estarà condicionada a l'existència de crèdit adequat i suficient per a això en els pressupostos de la Generalitat Valenciana per a l'exercici 2003.
  
2. Tot complint el que s'ha previst en l'article 47.11 del Text Refós de la Llei d'Hisenda Pública Valenciana i d'acord amb el que establisca la Llei de Pressupostos de la Generalitat Valenciana per a l'any 2003, mitjançant orde de la Conselleria d'Indústria, Comerç i Energia es faran públics les línies de crèdit i l'import global màxim destinat a la concessió de les beques prevists en la present disposició.
  
Segona
  
1. En el supòsit que els documents que han d'acompanyar la sol·licitud de concessió de les beques ja els tinguera qualsevol òrgan de l'administració actuant, el sol·licitant podrà acollir-se a allò que s'ha establit en l'article 35 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o la dependència on es presentaren o, si és el cas, s'emeteren, i que no hagen transcorregut més de cinc anys des de l'acabament del procediment al qual corresponguen.
  
2. En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació o, si de cas hi manca, l'acreditació per altres mitjans dels requisits a què fa referència el document.
  
DISPOSICIONS FINALS
  
Primera
  
Es faculta el director general de Comerç i Consum per a dictar les disposicions i adoptar les mesures que considere oportunes per al desenvolupament i l'aplicació del que s'ha disposat en la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
València, 15 de novembre de 2002
  
El conseller d'Indústria, Comerç i Energia,